《秋夜写怀呈常所往来诸公兼寄吴兴江仲嘉八首 其一》
宋代·程俱

秋声不关人，倦客偏入耳。萧萧舞黄叶，策策振疏苇。

明知壮则老，摇落固其理。如何石心人，慨叹中夜起。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。